Drie sterf in gru-botsingFoto: ER24 Russel Meiring, woordvoerder van ER24, het gesê ŉ bakkie, vervoerwa en minibustaxi was in die botsing betrokke. “Paramedici het drie liggame in die vervoerwa gevind. Die drie mans het noodlottige beserings opgedoen en is op die toneel dood verklaar.” Paramedici van ER24 en ander ambulansdienste het minstens 20 pasiënte op die toneel behandel. Drie kritiek beseerde pasiënte, insluitend ŉ sewejarige seun, is per helikopter na ŉ nabygeleë hospitaal geneem vir dringende mediese behandeling. Die ander pasiënte het matige tot ernstige beserings opgedoen en is behandel voordat hulle per ambulans na ŉ nabygeleë hospitaal geneem is. Die pad was lank gesluit weens die botsing. Die presiese omstandighede rondom die voorval word ondersoek.